# Andras Chiriliuc

### De la Wikipedia, enciclopedia liberă

Andras Chiriliuc (n. 16 august 1983, Suceava este un tânăr bariton român.

## [modifică] Studii

Chiriliuc şi-a început studiile în orasul natal la Liceul de Artă Ciprian Porumbescu. A luat primele lecţii de canto la vârsta de 9 ani de la Anca Parghel. Îşi continuă apoi studiile la Timişoara unde a absolvit secţia canto a Colegiului Naţional de Artă Ion Vidu în iunie 2002. A studiat de asemenea baletul şi dansul contemporan timp de mulţi ani şi a jucat în piese de teatru, de multe ori regizate chiar de el însuşi.

A studiat canto cu Alexandru Moisiuc. A absolvit sectia canto la Facultatea de Muzică din Timişoara sub îndrumarea mezzosopranei Elena Gaja.

A participat de asemenea la cursurile de masterclass în canto ţinute la Timişoara de soprana franceză Sabine Steffan în 2002, de soprana americană Jennifer Goltz în 2005 şi de tenorul rus Vladislav Piavko în 2006. Cu acesta din urmă Andras Chiriliuc intenţionează să-şi continue studiile la Moscova.

A studiat estetica muzicală cu Elena Andriescu.

## [modifică] Activitate artistică

A colaborat cu Opera Naţională Română din Timişoara [1] pentru două spectacole: în 2001 opera Othello de Giuseppe Verdi care nu a mai fost jucată în România de peste 25 de ani, iar in 2002 ultima operă compusă de Giacomo Puccini, Turandot, care de asemenea nu a mai fost jucată de 30 de ani în România, ambele avându-i in rolurile principale pe tenorul Corneliu Murgu, basul Alexandru Moisiucşi pe soprana Silvia Sorina Munteanu

A colaborat cu Dumitru Gheorghiu pentru un spectacol de poezie.

Este membru al Societa Dante Alighieri, Comitato di Timişoara, al cărei preşedinte este italianista Viorica Balteanu. În calitate de membru cântă în numeroase concerte şi recitaluri.

În 2005 Andras Chiriliuc participă la a 11-a ediţie a Concursului Internaţional de Canto „Ferruccio Tagliavini” la Deutschlandsberg (Graz, Austria).

Repertoriul său cuprinde arii de operă, arii sacre, oratorii, lieduri, tangouri, zarzuelas şi muzică de film. A inregistrat câteva din concertele sale pe CD si DVD.

- Aprilie 2002: Recital de Arii
- Septembrie 2004: Ingeri
- Decembrie 2004: Recital Mozart Arias
- Martie 2005: Recital Ana Blandiana
- August 2005: My Sentimento
- Decembrie 2005: Sacred Arias

## [modifică] Legături externe

- Site oficial

Adus de la "http://ro.wikipedia.org../../../a/n/d/Andras_Chiriliuc_bc81.html"

Categorie: Baritoni români

##### Views

- Articol
- Discuţie
- Versiunea curentă

##### Caută